|  |
| --- |
| **APSTIPRINĀTS** |
| Cesvaines novada domes  Iepirkuma komisijas  2017. gada 08.decembra sēdē,  protokols Nr.39/17 |

ATKLĀTA KONKURSA

**„Pārtikas preču piegāde Cesvaines novada pašvaldības izglītības un sociālās aprūpes iestādēm”**

**NOLIKUMS**

Iepirkuma identifikācijas numurs: CND 2017/17

Cesvaine, 2017

1. **VISPĀRĪGĀ INFORMĀCIJA**
   1. Iepirkuma identifikācijas Nr. CND 2017/17
   2. Pasūtītājs: Cesvaines novada dome, reģistrācijas Nr. 90000054727, adrese: Pils iela 1A, Cesvaine, Cesvaines novads, LV-4871, tālr. 64852715
   3. Kontaktpersona: Cesvaines novada domes iepirkuma komisijas priekšsēdētājs

Uģis Fjodorovs, tālr. 64852022, e-pasts: [ugis.fjodorovs@cesvaine.lv](mailto:ugis.fjodorovs@cesvaine.lv)

1. **BL –** pārtikas produkti, kuri atbilst bioloģiskās lauksaimniecības shēmas prasībām (saskaņā ar 2014.gada 12.augusta Ministru kabineta noteikumiem Nr. 461 ,,Prasības pārtikas kvalitātes shēmām, to ieviešanas, darbības, uzraudzības un kontroles kārtība”).
2. **NPKS –** pārtikas produkti, kuri atbilst nacionālās pārtikas kvalitātes shēmas prasībām (saskaņā ar 2014.gada 12.augusta Ministru kabineta noteikumiem Nr. 461 ,,Prasības pārtikas kvalitātes shēmām, to ieviešanas, darbības, uzraudzības un kontroles kārtība”).
3. **LPIA** – pārtikas produkti, kuri atbilst lauksaimniecības produktu integrētās audzēšanas prasībām (saskaņā ar 2009.gada 15.septembra noteikumiem Nr. 1056 ,,Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”).
4. **INFORMĀCIJA PAR IEPIRKUMA PRIEKŠMETU**
   1. Iepirkuma priekšmets: pārtikas preču piegāde Cesvaines novada pašvaldības izglītības un sociālās aprūpes iestādēm
   2. CPV kods: 15000000-8
   3. Iepirkuma priekšmets ir sadalīts 30 (trīsdesmit) daļās

|  |  |  |
| --- | --- | --- |
| **Daļa** | **Nosaukums** | **CPV kods** |
| 1. daļa | Svaigi atdzesēta cūkgaļa un cūkgaļas, liellopu gaļas subprodukti | 15100000-9 |
| 2. daļa | Svaiga mājputnu gaļa | 151121007 |
| 3. daļa | Vistas gaļas pārstrādes produkti | 15131500-0 |
| 4. daļa | Saldēta vista gaļa | 15112000-6 |
| 5. daļa | Desu un gaļas izstrādājumi | 15131100-6 |
| 6. daļa | Gaļas pusfabrikāti | 15131700-2 |
| 7. daļa | Apstrādātas un ilglaicīgai glabāšanai sagatavotas zivis | 15200000-0 |
| 8. daļa | Svaigi dārzeņi | 15331100-8 |
| 9. daļa | Saldēti dārzeņi | 15331170-9 |
| 10.daļa | Pārstrādāti pākšaugi | 15331150-3 |
| 11.daļa | Konservēti dārzeņi | 15331400-1 |
| 12.daļa | Svaigi Dienvidu reģionu augļi | 15300000-1 |
| 13.daļa | Ogas Latvijā audzētas | 15300000-1 |
| 14.daļa | Augļu sulas | 15320000-7 |
| 15.daļa | Pārstrādāti augļi un dārzeņi | 15330000-0 |
| 16.daļa | Dažādas saldētas ogas | 03222310-9 |
| 17.daļa | Ievārījumi, biezeņi un augļu želejas | 15332200-6 |
| 18.daļa | Dzīvnieku vai augu eļļas un tauki | 15400000-2 |
| 19.daļa | Graudu maluma produkti, ciete un cietes produkti | 15600000-4 |
| 20.daļa | Makaronu izstrādājumi | 15850000-1 |
| 21.daļa | Miltu izstrādājumi | 15851000-8 |
| 22.daļa | Sausiņi un cepumi | 15820000-2 |
| 23.daļa | Maizes izstrādājumi (smalkmaizītes, kliņģeris) | 15811000-6 |
| 24.daļa | Olas | 03142500-3 |
| 25.daļa | Cukurs | 15831000-2 |
| 26.daļa | Kafija, tēja un saistītie produkti | 15860000-4 |
| 27.daļa | Garšvielas un piedevas | 15870000-7 |
| 28.daļa | Cukura konditoreja | 15840000-8 |
| 29.daļa | Piena produkti | 15500000-3 |
| 30.daļa | Minerālūdens | 15981000-8 |

* 1. Pretendents var iesniegt piedāvājumu par vienu, vairākām vai visām iepirkuma daļām. Katrā iepirkuma daļā piedāvājums jāiesniedz par visu apjomu tas ir, pretendentiem ir jāpiedāvā visas pozīcijas attiecīgajā daļā. Nepilnīgi piedāvātās daļas netiks vērtētas.
  2. Piedāvājumā drīkst būt tikai viens finanšu piedāvājuma variants par katru iepirkuma daļu.
  3. Finanšu piedāvājums sastāv no cenu priekšlikuma, kurā norāda katras pozīcijas preces vienu fiksētu cenu, iekļaujot tajā paredzamos piegādes izdevumus, iesaiņojuma izmaksas u.c. izdevumus .
  4. Kvalitātes un transportēšanas prasības visiem pārtikas produktiem
     1. Pārtikas produktiem jāatbilst Latvijas Republikas un Eiropas Savienības spēkā esošajos normatīvajos aktos noteiktajiem kvalitātes un obligātā nekaitīguma prasībām, tai skaitā 2012. gada 13.marta Ministru kabineta noteikumiem Nr.172 ,,Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem**,** Ministru kabineta 2013. gada 17.septembra noteikumiem Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”, Ministru kabineta 2013.gada 15.oktobra noteikumiem Nr.1113 „Prasības attiecībā uz augļu sulām un tām līdzīgiem produktiem”, Ministru kabineta 01.02.2011. noteikumiem Nr.97 “Noteikumi par klasifikācijas, kvalitātes un marķējuma prasībām piena produktiem un saliktiem piena produktiem” u.c. ar pārtikas produktu piegādi saistītiem normatīvajiem aktiem;
     2. Pārtikas produktu kvalitātes kritēriji (ķīmiskie, mikrobioloģiskie, organoleptiskie) ir nemainīgi visā realizācijas termiņa laikā.
     3. Transportēšanas - piegādes laikā jāievēro Eiropas Parlamenta un Padomes 2004. gada 29.aprīļa Regulas (EK) Nr.852/2004 „Par pārtikas produktu higiēnu” prasības.
     4. Transportēšanas laikā produkti jāpasargā no piesārņojuma un jānodrošina pārvadāšanai nepieciešamā temperatūra. Transportlīdzeklim, tarai, iepakojumam, konteineram, kuros pārvietos pārtikas produktus, jābūt tīriem, atbilstoši noteiktajām pārtikas higiēnas prasībām.
     5. Pārtikas produktu derīguma termiņš uz piegādes brīdi ir ne mazāks kā 75% no ražotāja noteiktā kopējā derīguma termiņa.
     6. Derīguma termiņš ātri bojājušiem produktiem ir jābūt vismaz trīs dienas no piegādes dienas
     7. Pārtikas produkti jāpiegādā atbilstošā kvalitātē, sortimentā un daudzumā.
     8. Uz Piegādāto produktu iepakojuma jābūt norādītam pārtikas produktu uzglabāšanas režīmam, realizācijas termiņiem, veselības marķējumam. Pārtikas precēm jāpievieno attiecīgi to izcelsmi, derīgumu un kvalitāti apliecinoši dokumenti.
  5. Pretendentiem augļu, ogu, dārzeņu piegādēm jāievēro Zemkopības ministrijas izstrādātie vietējo augļu, ogu, dārzeņu pieejamības kalendāri, kas publicēti:

2.8.1.https://www.zm.gov.lv/public/ck/files/ZM/partika/zalais%20iepirkums/darzenu\_pieejamibas\_kalendars.pdf

2.8.2.https://www.zm.gov.lv/public/ck/files/ZM/partika/zalais%20iepirkums/Auglu\_pieejamibas\_kalendars.pdf .

* 1. Ja Pretendents piedāvājumā norādījis produktus, kuri atbilst BL, NPKS vai LPIA prasībām, tad šo norādīto zaļo pārtikas produktu piegāde jānodrošina pilnā specifikācijā norādītajā apjomā
  2. Piedāvājumā iekļautajiem pārtikas produktiem (attiecīgā ražotāja ar attiecīgo tirdzniecības nosaukumu esošs pārtikas produkts) ir jābūt pieejamiem pārdošanā uz piedāvājuma iesniegšanas brīdi Iepirkumā

1. **IEPIRKUMA LĪGUMA IZPILDES LAIKS UN VIETA**
   1. Līgums tiek slēgts līdz 2018. gada 31.decembrim . Līguma izpildes termiņš – līdz pilnīgai līgumā noteikto saistību izpildei.
   2. Preču piegādes vieta: Cesvaines vidusskola, Madonas iela 1, Cesvaine, Cesvaines novads;
      1. Laiks: regulāri (arī sestdienās, svētdienās un svētku dienās) pēc saskaņota un sezonāla grafika.
   3. Norādītais preču daudzums ir uzskatāms par orientējoši nepieciešamo daudzumu Kopējais preču apjoms var mainīties līguma darbības laikā, ņemot vērā skolēnu skaita izmaiņas

### 4. NOLIKUMA SAŅEMŠANA UN INFORMĀCIJAS APMAIŅA

4.1. Iepirkumu komisija nodrošina brīvu un tiešu elektronisku pieeju iepirkuma procedūras dokumentiem ar iespēju apskatīt un lejupielādēt interneta mājas lapā <http://www.cesvaine.lv>.

4.2. Nolikumu var saņemt elektroniski, lejupielādējot pasūtītāja mājas lapā*,* sūtot pieprasījumu uz pasūtītāja kontaktpersonas e-pastu *,* kā arī papīra formātā (izņemot Būvprojektu) pie Cesvaines novada pašvaldības lietvedes 1.stāvā, kabinetā nr.2, iepriekš piesakoties pa tālruni Nr. 28382616

4.2.1. lai iepazītos ar būvprojektu papīra formātā, tas jāsaskaņo ar iepirkumu procedūras kontaktpersonu vismaz vienu darba dienu iepriekš.

4.3. Informācijas apmaiņa starp Pasūtītāju un ieinteresētajiem piegādātājiem iepirkuma gaitā notiek rakstveidā – elektroniski, pa faksu vai ar pasta starpniecību, izvēloties dokumentu nosūtīšanas veidu, kas adresātam nodrošina pēc iespējas ātru informācijas saņemšanu, ievērojot nosacījumu, ka papildu informācijas pieprasījums laikus iesniegts Pasūtītāja kontaktpersonai.

4.4. Piegādātājam, kas vēlas saņemt atbildi uz jautājumu par iepirkuma dokumentiem vai skaidrojumu, kontaktpersonai iesniedz vēstuli ar jautājumu, atsūtot to pa faksu 64852099 vai atsūtot uz elektroniskā pasta adresi: [ugis.fjodorovs@cesvaine.lv](mailto:ugis.fjodorovs@cesvaine.lv), vai pa pastu, vai arī personīgi iesniedzot lietvedei, Cesvaines novada domē, 1.stāvā, kabinetā nr.2.

4.4.1. ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām

4.4.2. informācijas apmaiņai, kas neattiecas uz iepirkuma procedūras dokumentiem, pieteikumiem un piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un to vērtēšanu.

4.5. Vienlaicīgi ar atbilžu publicēšanu pasūtītāja mājaslapā internetā, iepirkumu komisija jautājumu iesniegušajam piegādātājam atbildes sniedz arī, nosūtot vēstuli uz tā norādīto faksu vai e-pastu. Ar brīdi, kad informācija ievietota Pasūtītāja mājas lapā internetā, uzskatāms, ka ieinteresētie piegādātāji ir saņēmuši papildu informāciju par nolikumu.

4.6. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājas lapā. Ieinteresētajam piegādātājam ir pienākums sekot līdzi publicētajai informācijai.

4.6.1. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem mājas lapā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.

4.7. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

1. **PIEDĀVĀJUMA IESNIEGŠANAS UN ATVĒRŠANAS VIETA,**

**DATUMS UN LAIKS**

* 1. **Piedāvājumu iesniegšana**
     1. Piedāvājumus Piegādātāji iesniedz Cesvaines novada domē, Pils ielā 1A, Cesvainē, Cesvaines novadā 1.stāvā, lietvedei, kabinetā nr.2, līdz **2018. gada 03.janvārim, plkst. 12.00,** vai nosūta pa pastu.
     2. Pa pastu sūtītais piedāvājums tiek uzskatīts par iesniegtu noteiktajā termiņā, ja tas Cesvaines novada domē ir saņemts līdz piedāvājumu iesniegšanai noteiktā termiņa beigām.
     3. Pēc nolikuma 5.1.1. punktā norādītā termiņa notecēšanas piedāvājums netiek pieņemts neatkarīgi no kavēšanās iemesla un neatvērts tiek atdots vai nosūtīts iesniedzējam.
     4. Piegādātājs, iesniedzot piedāvājumu, var pieprasīt apliecinājumu, ka piedāvājums saņemts ar norādi par saņemšanas laiku.
     5. Iesniegtos piedāvājumus pasūtītājs reģistrē to iesniegšanas secībā
     6. Ja piedāvājums būtiski neatbilst nolikuma 6.5. punktā minētajām prasībām, t. i. piedāvājuma iepakojums ir bojāts tādā apmērā, kas neļauj nodrošināt piedāvājuma satura anonimitāti līdz piedāvājumu atvēršanas sanāksmei vai iepakojuma noformējums un iesniegšanas veids neļauj to identificēt kā iepirkuma procedūrai iesniegtu piedāvājumu, Pasūtītājs piedāvājumu atdod, vai nosūta neatvērtā veidā tā iesniedzējam.
     7. Laikā no piedāvājumu saņemšanas dienas līdz to atvēršanas brīdim pasūtītājs nesniedz informāciju par citu piedāvājumu esamību.
     8. Piegādātājs var atsaukt vai mainīt savu piedāvājumu līdz 5.1.1. punktā noteiktā termiņa beigām, ierodoties personiski 5.1.1. punktā noteiktajā piedāvājumu iesniegšanas vietā un apmainot, vai atsaucot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts atkārtotā piedāvājuma iesniegšanas brīdis.
     9. Pēc piedāvājumu iesniegšanas termiņa beigām pretendents savu piedāvājumu nevar grozīt.
  2. **Piedāvājumu atvēršana**
     1. Piedāvājumi tiks atvērti atklātā piedāvājumu atvēršanas sanāksmē **2018.gada 03.janvārī plkst. 12.00** Cesvaines novada domes mazajā zālē nr. 6, 2.stāvā, Pils ielā 1A, Cesvainē, Cesvaines novadā.
     2. Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām nolikuma 5.2.1. punktā norādītajā vietā un laikā, izņemot nolikuma 5.2.3. punktā minēto gadījumu.
     3. Ja ir iesniegts iesniegums attiecībā uz prasībām, kas iekļautas atklāta konkursa nolikumā vai paziņojumā par līgumu, tad pasūtītājs savā mājaslapā internetā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus, ievērojot nolikuma 5.2.4.punktā noteikto.
     4. Ja nolikuma 5.2.3. punktā minētajā gadījumā Iepirkumu uzraudzības biroja iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, pasūtītājs savā mājaslapā internetā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja Iepirkumu uzraudzības biroja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
     5. Piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un piedāvāto līgumcenu bez PVN.
     6. Pēc visu Pretendentu piedāvāto līgumcenu nosaukšanas, piedāvājumu atvēršanas sanāksmi slēdz.
     7. Piedāvājumu atvēršanas sanāksmes protokolu ieinteresētajām personām iepirkumu komisija nosūta 3 (trīs) darba dienu laikā pēc pieprasījuma saņemšanas.

1. PIEDĀVĀJUMA NOFORMĒŠANAS PRASĪBAS
   1. Piedāvājums jāsagatavo latviešu valodā, tam jābūt skaidri salasāmam, bez neatrunātiem labojumiem, svītrojumiem un dzēsumiem. Ja labojumi ir izdarīti, tiem jābūt ar pārstāvēttiesīgās vai pilnvarotās personas parakstu apstiprinātiem.
   2. Visi iesniedzamie dokumenti, t.sk. kopijas, ir jānoformē atbilstoši Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām.
   3. Ja piedāvājumā tiek iekļauts dokuments vai tā atvasinājums svešvalodā, tam ir jāpievieno dokumenta tulkojums latviešu valodā..Par tulkojuma atbilstību dokumenta oriģinālam ir atbildīgs pretendents. Ja tulkojums latviešu valodā nav iesniegts, iepirkumu komisija uzskata, ka attiecīgais dokuments nav iesniegts.
   4. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, dokumentu kopuma pēdējā lapā , ja tie ir cauršūti vai cauraukloti.
   5. Piedāvājumu iesniedz slēgtā, necaurspīdīgā iepakojumā (aploksnē, kastē vai citā šim mērķim derīgā iepakojumā) ar sekojoša satura norādi:
      1. pretendenta nosaukums, reģistrācijas numurs un adrese vai vārds, uzvārds un personas kods (ja pretendents ir fiziska persona);
      2. pasūtītāja nosaukums , adrese un atzīme „Piedāvājums atklātā konkursā “Pārtikas preču piegāde Cesvaines novada pašvaldības izglītības un sociālās aprūpes iestādēm” iepirkuma identifikācijas numurs CND 2017/17. Neatvērt līdz 2018. gada 03.janvārim plkst.12:00”.
   6. Uz piedāvājuma titullapas ir jānorāda vismaz: iepirkuma nosaukums, identifikācijas numurs, pretendenta nosaukums, reģistrācijas numurs, pasta adrese, faksa numurs un elektroniskā pasta adrese. Piedāvājumam uz pēdējās lapas aizmugures, cauršūšanai izmantojamais diegs vai auklas gali nostiprināmi ar pārlīmētu papīru, uz kura norādāms cauršūto lapu skaits, datums, paraksts, paraksta atšifrējums.
   7. Piedāvājums sastāv no:
      * 1. Pretendenta atlases dokumentiem: 1 (viens) oriģināls un 2 (divas)kopijas, ieskaitot pieteikumu dalībai Iepirkumā (Pielikums Nr.1)
        2. Tehniskā un finanšu piedāvājuma 1 (viens) oriģināls un 2 (divas)kopijas, Elektroniskais datu nesējs (CD – R vai USB Flash Drive) Microsoft Office Excel formātā ar Tehnisko un Finanšu piedāvājumu elektroniskā formā (1 eksemplārs). Aprēķinus sagatavo un iesniedz elektroniskajā datu nesējā tā, lai Pasūtītājam būtu iespēja elektroniskā formā veikt aprēķinu pareizības pārbaudi. Informācijas nesakritību gadījumā noteicošais ir pieteikuma rakstiskais eksemplārs.
   8. Katru piedāvājuma daļu sagatavo atsevišķi ar attiecīgu uzrakstu “Pretendenta atlases dokumenti”, “Tehniskais un finanšu piedāvājums”
   9. Visas piedāvājuma daļas pretendents noformē atbilstoši normatīvo aktu prasībām, piedāvājumam veido satura rādītāju, dokumentus numurē atbilstoši satura rādītājam, cauršuj (nelietot iesējuma spirāli) un caurauklo kopā tā, lai tās nebūtu iespējams atdalīt un nomainīt,
   10. Ja pretendents iesniedz piedāvājumu vairākām iepirkuma daļām, pretendents vienā piedāvājumā norāda visas iepirkuma daļas, par kurām iesniedz piedāvājumu.
   11. Piedāvājuma dokumentus paraksta paraksttiesīgā persona. Ja piedāvājumu paraksta pilnvarota persona, jāpievieno normatīvajos aktos noteiktajām prasībām atbilstošs pilnvarojums
   12. Par jebkuru informāciju, kas ir konfidenciāla, jābūt īpašai norādei.
   13. Visa nolikumā prasītā informācija (dokumenti) ir jāiesniedz atbilstoši nolikuma prasībām un nolikuma pielikumos pievienotajām veidlapām (formām). Iepirkuma nolikumā dotās formas nedrīkst pārsaukt, dzēst, papildināt vai kā citādi mainīt, izņemot gadījumu, kad iepirkuma procedūras sarakstes laikā iepirkumu komisija pasūtītāja mājaslapā ir publicējusi precizējumus. Tādā gadījumā, sagatavojot piedāvājumu, pretendentam ir pienākums aktualizēt vai izmantot pasūtītāja mājaslapā publicēto aktualizēto iepirkuma nolikuma formu, ja tāda ir publicēta.
   14. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
2. **PRASĪBAS PRETENDENTIEM**
   1. Uz Pretendentu neattiecas Publisko iepirkumu likuma 42.panta pirmajā daļā noteiktie pretendentu izslēgšanas noteikumi.
   2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tiesīgs veikt Pasūtītājam nepieciešamās piegādes.
   3. Pretendentam jābūt ne mazākai kā 3 (trīs) gadu pieredzei pārtikas produktu piegādes jomā (ja pretendents darbojas mazāk nekā 3 gadus, visā tā darbības laikā, - ne mazāk kā 3 pasūtītāji), tajā skaitā praktiskai pieredzei pārtikas produktu piegādē izglītības iestādēm (tajā skaitā pirmsskolas izglītības iestādēm) vai ilgstošas sociālās aprūpes un sociālās rehabilitācijas institūcijām vai ārstniecības iestādēm.
   4. Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir atbilstoši aprīkoti transportlīdzekļi pretendenta Tehniskajā piedāvājumā noteikto pārtikas preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot katrā Iepirkuma priekšmeta daļā pārtikas produktiem raksturīgo pārvadāšanas un uzglabāšanas temperatūru režīmu
   5. Pretendentam ir pieejami darba uzdevumu izpildei atbilstoši speciālisti un darbinieki, kā arī vajadzīgie tehnikas, materiālie, finanšu un citi resursi, lai kvalitatīvi un noteiktajā termiņā pilnībā izpildītu paredzamo līgumu.
   6. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi. Piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgs par iepirkuma līguma izpildi.

# 8. IESNIEDZAMIE DOKUMENTI

8.1. Pieteikums, kas aizpildīts atbilstoši nolikuma pielikumā Nr.1 pievienotai formai

8.2. Apliecinājums, kas aizpildīts atbilstoši nolikuma pielikumā Nr.2 pievienotai formai

8.3. Uzņēmumu reģistra izziņas vai cita dokumenta kopija par paraksta tiesīgo personu, kas ir parakstījusi piedāvājumu.

8.4. Pārtikas un veterinārā dienesta (PVD) izsniegta reģistrācijas vai atzīšanas apliecība (kopija) vai izdruka no PVD mājas lapas par pretendenta reģistrācijas vai atzīšanas fakta esamību, kas apliecina pretendenta tiesības atbilstoši Pārtikas aprites uzraudzības likumam piedalīties pārtikas apritē kā tehniskajā specifikācijā piedāvāto preču ražotājam un/ vai izplatītājam (prasība attiecas uz pretendentiem, kuru darbībai atbilstoši pārtikas aprites uzraudzības likuma prasībām ir nepieciešama reģistrācija PVD vai atzīšanas fakta saņemšana no PVD puses). Fiziskām personām jāiesniedz Valsts ieņēmumu dienesta izsniegta nodokļa maksātāja reģistrācijas apliecības kopija. Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas).

8.5. Pārtikas un veterinārā dienesta izdots dokuments darboties lauksaimniecības produkcijas realizācijā nelielos apmēros, ja attiecināms (pie attiecīgās iepirkuma daļas).

8.6. Pretendenta pieredzes apraksts, atbilstoši nolikuma pielikumā Nr.3 pievienotajai formai.

8.7. Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumā jānorāda persona, kura pārstāv personu apvienību iepirkumā, kā arī katras personas kompetence un atbildības apjoms. Šajā gadījumā pretendentam (t.sk. katram piegādātāju apvienības dalībniekam) atbilstoši Pārtikas uzraudzības likuma prasībām jābūt tiesībām piedalīties pārtikas apritē, to apliecinot ar attiecīgiem dokumentiem.

8.8. Ja Pretendents līguma izpildē iesaistīs apakšuzņēmējus, Pretendents savā piedāvājumā norāda visus apakšuzņēmējus atbilstoši nolikuma pielikumā Nr. 4 pievienotajai formai un norādīto apakšuzņēmēju parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz piedalīšanos atklāta konkursa „Pārtikas preču piegāde Cesvaines novada pašvaldības izglītības un sociālās aprūpes iestādēm” iepirkuma līguma izpildē. Pretendenta piesaistītajiem apakšuzņēmējam (fiziskai vai juridiskai personai) ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt Pasūtītājam nepieciešamos pakalpojumus. Ārvalstī reģistrētam apakšuzņēmējam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas).

8.9. Apliecinājums par videi draudzīga izlietotā iepakojuma apsaimniekošanu atbilstoši nolikuma pielikumā Nr. 5 pievienotajai formai, par katru iepirkuma daļu, ja pretendents iesniedz piedāvājumu par vairākām daļām

8.10. Pretendents iesniedz aprakstu par piedāvāto pārtikas produktu (izdalot katrai iepirkuma daļai atsevišķi, par kuru iesniedz piedāvājumu) piegādes attālumu (kilometros) no pretendenta ražošanas /audzēšanas, vai komplektēšanas/loģistikas centra vietas līdz Cesvaines vidusskolai Madonas iela 1, Cesvaine, Cesvaines novads, atbilstoši nolikuma 6.pielikumā pievienotajai veidnei

* 1. Apliecinājums atbilstoši nolikuma pielikumā Nr. 7 pievienotajai formai, ka Latvijā audzētu augļu, ogu un dārzeņu piegādes tiks veiktas, ievērojot sezonalitāti
  2. Tehniskais un finanšu piedāvājums atbilstoši nolikuma pielikumā Nr. 8 pievienotajai formai, nemainot Pasūtītāja noteikto secību un pozīciju skaitu. Pretendents, sagatavojot attiecīgās daļas piedāvājumu, ņem vērā Pasūtītāja attiecīgās daļas sadaļā *“Tehniskās prasības (produkta apraksts)”* norādītās **obligātās** prasības atsevišķiem pārtikas produktiem, kam jāatbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (turpmāk – LPIA) prasībām (*Pretendenta piedāvātās preces aprakstā norāda konkrētās preces atbilstību attiecīgi BL, NPKS vai LPIA prasībām)*.
  3. Finanšu piedāvājumā norāda katras pozīcijas pārtikas produkta fiksētu cenu , iekļaujot tajā paredzamos piegādes izdevumus visas izmaksas, kas saistītas ar Nolikuma tehniskajā specifikācijā aprakstīto preču piegādes izpildi, un taras izmaksas, tajā skaitā, visi nodokļi, nodevas un visas citas izmaksas, kuras rodas Pretendentam, izpildot pasūtījumu, bez pievienotās vērtības nodokļa. Atsevišķi jānorāda arī PVN vērtība un cena ar pievienotās vērtības nodokli. Iepirkuma līguma izpildes laikā netiek pieļauta Līguma summas maiņa, pamatojoties uz izmaksu pieaugumu. Vienību izmaksu cenas iepirkumu līguma izpildes laikā netiks mainītas. *Sagatavojot finanšu tehnisko piedāvājumu, Pretendentam ir jāprognozē un jāaprēķina iespējamā inflācija. Tirgus apstākļu maiņa vai jebkuri citi apstākļi nevar būt par pamatu cenu paaugstināšanai.*
  4. Ja piedāvājumā ir iekļauti produkti, kas atbilst BL, NPKS vai LPIA prasībām, pretendents piedāvājumam pievieno kontroles institūcijas izsniegtu sertifikāta/u kopiju/as par pretendenta piedāvātā konkrētā produkta atbilstību nacionālajai pārtikas kvalitātes shēmai vai bioloģiskajai lauksaimniecībai vai akreditētas institūcijas izsniegtu apliecinājumu par produktu kvalitātes rādītājiem, kas atbilst nacionālās pārtikas kvalitātes shēmas vai lauksaimniecības produktu integrētās audzēšanas prasībām.
  5. Pārtikas produktu ar paaugstinātu kvalitātes līmeni sarakstam pievieno šādus dokumentus:
     1. Ražotāja apliecinājumu, kas apliecina produkta vai kultūrauga audzētāja/ražotāja sadarbību ar pretendentu vai piegādātāju (norādot produktus), vai vienošanos par sadarbības uzsākšanu - par līguma slēgšanu ar pretendentu vai piegādātāju (norādot produktus) ja atklāta konkursa “Pārtikas preču piegāde Cesvaines novada pašvaldības izglītības un sociālās aprūpes iestādēm” rezultātā pretendentam tiks piešķirtas līguma slēgšanas tiesības;
     2. piegādātāja apliecinājumu (norādot produktus), kas apliecina piegādātāja sadarbību ar pretendentu, ja pretendentam produktu nepiegādā ražotājs/audzētājs, vai vienošanos par sadarbības uzsākšanu - par līguma slēgšanu ar pretendentu (norādot produktus), ja atklāta konkursa “Pārtikas preču piegāde Cesvaines novada pašvaldības izglītības un sociālās aprūpes iestādēm” rezultātā pretendentam tiks piešķirtas līguma slēgšanas tiesības
     3. ja sertificēts bioloģisko lauksaimniecības produktu piegādātājs pretendentam piegādā no Eiropas Savienības valstīm importētus bioloģiskās lauksaimniecības produktus, tad 8.15.1 apakšpunkta minētā ražotāja apliecinājuma vietā iesniedz kompetentās ārvalstu institūcijas sertifikātu, kurš apliecina produkta atbilstību bioloģiskās lauksaimniecības prasībām. Ja piedāvājumā ietverti ārvalstīs ražoti produkti, kas nav reģistrēti Latvija reģistros, tad iesniedz attiecīgās ārvalstu kompetentās kontroles institūcijas izsniegtu sertifikāta (apliecības, izziņas u.tml.) kopiju par konkrētā produkta atbilstību nacionālajai pārtikas kvalitātes shēmai vai bioloģiskajai lauksaimniecībai vai akreditētas institūcijas izsniegtu apliecinājumu par produktu kvalitātes rādītājiem, kas atbilst nacionālās pārtikas kvalitātes shēmas vai lauksaimniecības produktu integrētās audzēšanas prasībām.
  6. Apliecinājums, ka pretendents, ja ar to tiks noslēgts Līgums, nodrošinās, ka uz to pārtikas produktu iepakojuma, kuri atbilst nacionālās pārtikas kvalitātes shēmas (NPKS) vai bioloģiskās lauksaimniecības shēmas (BL) prasībām, piegādes brīdī ir atbilstoša norāde;
  7. Apliecinājums, ka Pasūtītājam ir tiesības papildus pretendenta norādītajai informācijai un iesniegtajiem dokumentiem veikt norādīto pārtikas produktu izcelsmes pārbaudi.
  8. Citi dokumenti un materiāli pēc Pretendenta ieskatiem, kas apliecina viņa spēju izpildīt pasūtījumu (sertifikāti, licences, atļaujas, bukleti, un tml.).
  9. Informāciju par norādītā produkta atbilstību NPKS prasībām Pasūtītājs pārbaudīs Pārtikas un veterinārā dienesta mājaslapā ievietotajā nacionālās pārtikas kvalitātes shēmas produktu sarakstā <http://www.pvd.gov.lv/lat/lab_izvlne/registri/nacionalas_partikas_kvalitates>
  10. Informāciju par norādītā produkta atbilstību BL prasībām Pasūtītājs pārbaudīs Pārtikas un veterinārā dienesta mājaslapā ievietotajā kontroles institūcijās reģistrēto bioloģiskās lauksaimniecības uzņēmumu sarakstā <http://www.pvd.gov.lv/lat/lab_izvlne/registri/atzto_un_reistrto_uzmumu_sarak/kontroles_institcijas_registri>
  11. informāciju par norādītā kultūrauga atbilstību LPIA prasībām Pasūtītājs pārbaudīs lauksaimniecības produktu integrētās audzēšanas reģistrā <http://www.vaad.gov.lv/sakums/registri/augu-aizsardziba/lauksaimniecibas-produktu-integretas-audzesanas-registrs.aspx>
  12. **Eiropas vienotais iepirkuma procedūras dokuments**
      1. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai atklāta konkursa nolikumā noteiktajām pretendentu atlases prasībām. Eiropas vienotais iepirkuma procedūras dokuments ir pieejams aizpildīšanai Iepirkumu uzraudzības biroja tīmekļa vietnē: <http://iub.gov.lv/lv/node/587>
      2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām pretendentu atlases prasībām.
      3. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
      4. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
      5. Pretendents ir tiesīgs neiesniegt piedāvājumā sākotnēji visus Pasūtītāja nolikumā pieprasītos dokumentus, ja tas apliecina savu atbilstību ar Eiropas vienoto iepirkuma procedūras dokumentu.
      6. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
      7. Pasūtītājam jebkurā Iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

1. **PIEDĀVĀJUMA DERĪGUMA TERMIŅŠ**
   1. Pretendenta iesniegtais piedāvājums ir derīgs, t.i., saistošs iesniedzējam ne mazāk kā 90 (deviņdesmit) kalendārās dienas skaitot no piedāvājumu atvēršanas dienas.

# Piedāvājuma vērtēšanas un izvēles kritēriji

* 1. Pasūtītājs veic Publisko iepirkumu likuma 42. panta 1. daļā noteikto pretendentu izslēgšanas gadījumu pārbaudi Publisko iepirkumu likuma 42. pantā noteiktajā kārtībā.
  2. Iepirkuma komisija piedāvājumus izvērtē slēgtā sēdē.
  3. Piedāvājuma izvēles kritērijs – saimnieciski visizdevīgākais piedāvājums kas vērtēšanas rezultātā ieguvis visvairāk punktu katrā Iepirkuma daļā
  4. **Piedāvājumu noformējuma pārbaude:**
     1. Iepirkuma komisija veic piedāvājumu noformējuma pārbaudi slēgtā sēdē, kuras laikā Iepirkuma komisija pārbauda piedāvājumu atbilstību Nolikuma noteiktajām noformējuma prasībām.
     2. Konstatējot atkāpes no Iepirkuma nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par turpmāku piedāvājuma vērtēšanu. Būtiska piedāvājuma noformējuma neatbilstība nolikuma prasībām ir pamats Pretendenta izslēgšanai no turpmākās dalības Iepirkumā un Pretendenta piedāvājuma neizskatīšanai.
  5. **Pretendentu kvalifikācijas pārbaude:**
     1. Pēc noformējuma pārbaudes Iepirkuma komisija pārbauda Pretendenta atbilstību Nolikumā noteiktajām kvalifikācijas prasībām.
     2. Pretendents tiek izslēgts no dalības iepirkumā un netiek izvērtēts, ja iepirkuma komisija konstatē, ka kāds no iesniedzamajiem dokumentiem nav pilnībā aizpildīts, vispār nav iesniegts vai ir spēkā neesošs.
     3. Pretendenta piedāvājums, kurš ir atbilstošs visām Nolikumā noteiktajām kvalifikācijas prasībām, tiek virzīts Tehniskā un finanšu piedāvājuma atbilstības pārbaudei.
  6. **Pretendentu Tehniskā un Finanšu piedāvājuma atbilstības pārbaude:**
     1. Pretendentu izslēdz no tālākas dalības iepirkumā, ja Komisija konstatē, ka Pretendents ir iesniedzis Tehnisko un finanšu piedāvājumu, kas neatbilst Nolikuma prasībām vai , ja nav iesniegts kāds no dokumentiem.
     2. Finanšu piedāvājumā jānorāda vien fiksēta cena katrai pozīcijai. Gadījumā, ja nebūs norādīta katras pozīcijas cena (iepirkuma daļai par kuru tiek iesniegts piedāvājums) Pretendents tiks izslēgts no turpmākas piedāvājumu vērtēšanas.
     3. Pasūtītājs var pieprasīt, lai Pretendents iesniedz preču paraugus un preču sertifikātus vai citu preču kvalitāti apliecinošus dokumentus un Pretendentam ir pienākums pieprasītos dokumentus iesniegt.
     4. Piedāvājumus, kuri neatbilst Tehniskā un finanšu piedāvājuma norādītajām prasībām, vai paraugi, kuri neatbilst pasūtītāja Tehniskajām specifikācijām, komisija ir tiesīga tālāk neizskatīt.
     5. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja Iepirkuma komisija konstatē aritmētiskās kļūdas, Iepirkuma komisija šīs kļūdas izlabo. Par konstatētajām kļūdām un laboto piedāvājumu Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija ņem vērā veiktos labojumus.
     6. Ja finanšu piedāvājumā konstatēta aritmētiska kļūda nodokļu aprēķināšanā, Iepirkuma komisija to labo atbilstoši normatīvajos aktos noteiktajai nodokļu aprēķināšanas kārtībai.
     7. Ja piedāvājumu vērtēšanas laikā Iepirkuma komisija pēc savas kompetences un pieredzes, kā arī pēc preces tirgus cenu salīdzināšanas principa konstatē , ka kāds no Pretendentiem iesniedzis piedāvājumu, kas varētu būt nepamatoti lēts, Iepirkuma komisija pirms šī piedāvājuma noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību.
     8. Iepirkuma komisija izvērtē Pretendenta sniegto skaidrojumu saskaņā ar Publisko iepirkumu likumu un Nolikumu, un, ja, izvērtējot Pretendenta sniegto paskaidrojumu, Iepirkuma komisija konstatē, ka Pretendents nevar pamatoti pierādīt, ka pastāv būtiski piedāvājuma nosacījumi, kas ļauj noteikt tik zemu cenu, Iepirkuma komisija atzīst piedāvājumu par nepamatoti lētu un turpmāk to neizskata.
  7. No piedāvājumiem katrai iepirkuma daļai, kas atbilst visām nolikuma prasībām, izvēlēsies saimnieciski visizdevīgākos piedāvājumus, saskaņā ar saimnieciski visizdevīgākā piedāvājuma izvēles kritērijiem.
  8. **Piedāvājuma izvēles kritēriji:**

Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Maksimālais punktu skaits** |
| 1. | Piedāvājuma cena, EUR (bez PVN) iepirkuma priekšmeta daļas izpildei | **50** |
| 2. | Piedāvāto pārtikas produktu ar paaugstinātu kvalitātes līmeni daudzums | **30** |
| 3. | Videi draudzīga produktu piegāde | **20** |
| **Maksimālais iespējamais kopējais punktu skaits** | | **100** |

* 1. Iepirkumu komisija piedāvājumu vērtēs atbilstoši visiem Nolikumā norādītajiem kritērijiem. Vērtēs katru iepirkuma daļu atsevišķi. Punkti tiks aprēķināti atbilstoši turpmāk norādītajam aprakstam un formulām:

**1.vērtēšanas kritērijs** – **Piedāvātā iepirkuma daļas viszemākā līgumcena**

Piedāvājums ar viszemāko nosacīto līgumcenu tiks vērtēts ar maksimāli iespējamo punktu skaitu – 50.

Pārējie piedāvājuma cenu punkti tiks aprēķināti, pielietojot formulu

C=(A / B) x 50 kur:

50 – maksimāli iespējamais punktu skaits;

A – viszemākā piedāvājuma nosacītā līgumcena;

B – konkrētā pretendenta cena, kurai aprēķina punktus;

C – kritērija novērtējuma rezultāts ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;

**2.vērtēšanas kritērijs** - **Piedāvāto pārtikas produktu ar paaugstinātu kvalitātes līmeni daudzums.**

Komisija vērtē pretendenta norādīto informāciju par produktiem, kuri atbilst bioloģiskās lauksaimniecības shēmas, nacionālās pārtikas kvalitātes shēmas vai lauksaimniecības produktu integrētās audzēšanas prasībām.

Maksimālais punktu skaits (30) tiek piešķirts pretendentam, kas piedāvā visvairāk produktu, kuri atbilst BL, NPKS vai LPIA prasībām, neieskaitot tehniskajā un finanšu piedāvājumā iekļautos obligātos pārtikas produktus

**C = (B / A) x 30, kur**

C– kritērija novērtējuma rezultāts ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;

30 – kritērijam maksimālais noteiktais iegūstamo punktu skaits;

B – vērtējamā pretendenta piedāvāto BL, NPKS vai LPIA prasībām atbilstošo produktu skaits

A – lielākais BL, NPKS vai LPIA prasībām atbilstošo produktu skaits, kuru piedāvā kāds no attiecīgās iepirkuma daļas pretendentiem;

Ja Pretendenta piedāvājumā iepirkuma priekšmeta daļā ir iekļauti produkti, kas vienlaikus ir sertificēti gan kādā no pārtikas kvalitātes shēmām, gan integrētajā vai bioloģiskajā sertifikācijas institūcijā (ES), punkti tiek piešķirti tikai par sertifikāciju kādā no kvalitātes shēmām.

Par tiem produktiem, pie kuriem būs norādīti vairāki ražotāji, kur kāds no tiem piedāvā sertificēto produkciju, savukārt cits – nesertificēto produkciju, netiks piešķirti punkti.

**3.vērtēšanas kritērijs –**[**Videi draudzīga produktu piegāde.** Iepirkumu komisijai ir tiesības pārbaudīt Pretendentu norādīto datu pareizību attiecībā uz attālumu. Attālums no preču ražošanas/audzēšanas vai komplektēšanas/loģistikas vietas tiks noteikts pamatojoties uz](file:///C:\Users\CND\Desktop\5_pielikums.docx) interneta mājas lapā http://maps.google.com/maps pieejamo informāciju..

**Maksimālais punktu skaits –20.**

Videi draudzīgu produktu piegāde nozīmē, ka Piegādātājs piegādes laikā nodrošina vides piesārņojuma samazināšanu ar izplūdes gāzēm no autotransporta un nodrošina ceļa seguma noslodzes samazinājumu.

Punktu skaits tiek noteikts šādi:

**20 punkti** – tiek piešķirti piedāvājumam, kurā Pretendenta norādītais preču audzēšanas/ražošanas vai komplektēšanas/ loģistikas centrs atrodas ne vairāk kā 20 km rādiusā no adreses: Madonas iela 1, Cesvaine, Cesvaines novads

**15 punkti** – tiek piešķirti piedāvājumam, kurā Pretendenta norādītais preču audzēšanas/ražošanas vai komplektēšanas/ loģistikas centrs atrodas 21- 50 km rādiusā no adreses: Madonas iela 1, Cesvaine, Cesvaines novads

**10 punkti** – tiek piešķirti piedāvājumam, kurā Pretendenta norādītais preču audzēšanas/ražošanas vai komplektēšanas/ loģistikas centrs atrodas 51- 100 km rādiusā no adreses: Madonas iela 1, Cesvaine, Cesvaines novads

**5 punkti** – tiek piešķirti piedāvājumam, kurā Pretendenta norādītais preču audzēšanas/ražošanas vai komplektēšanas/ loģistikas centrs atrodas 101 – 150 km rādiusā no adreses: Madonas iela 1, Cesvaine, Cesvaines novads

Ja pretendenta norādītais preču audzēšanas/ražošanas vai komplektēšanas/ loģistikas centrs atrodas tālāk par 151 km no adreses: Madonas iela 1, Cesvaine, Cesvaines novads, punkti netiek piešķirti. Komisijai, izmantojot interneta mājas lapā http://maps.google.com/maps pieejamo informāciju, meklēšanas rīkus un metodes, ir tiesības pārbaudīt Pretendentu norādīto datu pareizību attiecībā uz attālumu no Pasūtītāja adreses līdz adresei: Madonas iela 1, Cesvaine, Cesvaines novads .

* 1. Galīgais vērtējums katram piedāvājumam tiks noteikts kopējā vērtēšanas tabulā, saskaitot katra piedāvājuma (daļas) iegūtos punktus visos kritērijos. Maksimāli iespējamais punktu skaits – 100 (viens simts). Veicot aprēķinus, skaitļi tiks noapaļoti līdz simtdaļām, pieņemot vispārīgi pieņemtos matemātikas noapaļošanas principus;
  2. Katrā iepirkuma daļā atsevišķi par saimnieciski visizdevīgāko Iepirkumu komisija atzīs piedāvājumu, kurš vērtēšanas rezultātā ieguvis augstāko novērtējumu - visvairāk punktu.
  3. Ja vairākiem piedāvājumiem ir vienāds kopējais punktu skaits, Iepirkumu komisija izvēlas piedāvājumu, kuram **lielākais punktu skaits** tika piešķirts kritērijā ”**Produktu kvalitāte”**
  4. Ja visu Publisko iepirkumu likumā noteikto darbību ietvaros iepirkuma komisija konstatē, ka uz pretendentu ir attiecināmi Publisko iepirkumu likuma 42. panta pirmajā daļā noteiktie izslēgšanas gadījumi, iepirkuma komisija pieņem lēmumu izslēgt pretendentu no dalības iepirkumā. Iepirkuma komisijai šādā gadījumā ir tiesības par iepirkuma uzvarētāju izvēlēties nākamo piedāvājumu saskaņā ar iepirkuma nolikumā noteikto piedāvājumu vērtēšanas kritēriju.
  5. Ja iepirkuma komisija konstatē, ka uz pretendentu, kura piedāvājums ir atzīts par saimnieciski izdevīgāko piedāvājumu un kuram būtu piešķiramas iepirkuma līguma slēgšanas tiesības, nav attiecināmi Publisko iepirkumu likuma 42. panta pirmajā daļā noteiktie izslēgšanas noteikumi, iepirkuma komisija pieņem lēmumu attiecīgajam pretendentam piešķirt tiesības slēgt iepirkuma līgumu.

# INFORMĀCIJA PAR LĪGUMU

* 1. Iepirkuma Līgumu slēdz uz pretendenta piedāvājuma pamata, atbilstoši nolikuma 9. pielikumam „Līguma projekts” un tā pielikumiem. Līgumam pievieno izraudzītā Pretendenta piedāvājumu. Iepirkuma nolikuma un tā pielikumu noteikumi ir spēkā un ir saistoši visā Līguma izpildes laikā, arī gadījumā, ja iepirkuma nolikums ar pielikumiem nav Līgumam pievienoti kā pielikums.
  2. Pretendentam, kuram ir piešķirtas Līguma slēgšanas tiesības, ar pasūtītāju ir jāvienojas par konkrētu līguma slēgšanas dienu un parakstīšanas kārtību. Ja puses nevar par to vienoties, līguma slēgšanas dienu un parakstīšanas kārtību nosaka pasūtītājs, nosūtot uzaicinājumu konkrētā termiņā ierasties uz līguma slēgšanu pašvaldībā.
  3. Ja izraudzītais pretendents atsakās slēgt iepirkuma Līgumu vai atbilstoši iepirkuma nolikuma 11.2. punktā paredzētajam, Pasūtītāja noteiktajā laikā nav noslēdzis iepirkuma līgumu, iepirkumu komisija pieņem lēmumu par iepirkuma līguma slēgšanu ar pretendentu, kura piedāvājums atzīts par nākamo piedāvājumu ar saimnieciski visizdevīgāko cenu, vai pārtraukt atklātu konkursu noteiktā daļā, neizvēloties nevienu piedāvājumu.
  4. Grozījumus iepirkuma līgumā, kas noslēgts šī Iepirkuma rezultātā, veic ievērojot iepirkuma līguma projekta un Publisko iepirkumu likuma 61. panta noteikumus.
  5. Pasūtītājs patur sev tiesības noraidīt jebkuru piedāvājumu vai pārtraukt iepirkuma norisi jebkurā laikā pirms iepirkuma līguma noslēgšanas, neuzņemoties nekādu atbildību pret attiecīgo pretendentu vai pretendentiem, ja tas nav pretrunā ar Latvijas Republikā spēkā esošiem normatīvajiem aktiem
  6. Konkrētais pārtikas produktu sortiments un apjoms atbilstoši atklātā konkursa nolikumā iekļautajām tehniskajām specifikācijām, kā arī piegādes grafiks tiek saskaņots atsevišķi.
  7. Pretendents nodrošina pasūtītājam iespēju norēķināties par iepirkumu pēcapmaksā ar bezskaidras naudas norēķinu (ar pārskaitījumu) termiņā, kurš nav mazāks par 10 darba dienām;
  8. Pasūtītājs, ņemot vērā faktisko nepieciešamību, iegādāsies preces atbilstoši reālajai vajadzībai, t.i. iegādes apjomi var nesasniegt tehniskajā specifikācijā/tehniskajā piedāvājumā uzrādītos apjomus kā arī var tos pārsniegt. Pasūtītājs ir tiesīgs noteikt piegādes biežumu pēc nepieciešamības.
  9. Līguma izpildes laikā iespējama pārtikas preču maiņa pret līdzvērtīgu kvalitātē un cenā, ja tehniskajā specifikācijā/tehniskajā piedāvājumā minētā prece vairs netiek ražota, vai tirdzniecībā nav pieejama.
  10. Pasūtītājam ir tiesības līguma darbības laikā attiecīgajā iepirkuma priekšmeta daļā iepirkt preces, kas nav iekļautas tehniskajā specifikācijā, bet ir Pārdevēja sortimentā, un kuru iegādes nepieciešamību pasūtītājam nav iespējams prognozēt iepirkuma veikšanas brīdī. Šādu preču apjoms nepārsniegs 10% no kopējās līguma summas katrā iepirkuma priekšmeta daļā.

1. **KOMISIJAS TIESĪBAS UN PIENĀKUMI**
   1. Komisijai ir tiesības:
      1. Izdarīt grozījumus Iepirkuma nolikumā.
      2. Jebkurā pretendentu un piedāvājumu izvērtēšanas posmā izslēgt Pretendentu no turpmākās dalības Iepirkumā un neizskatīt Pretendenta piedāvājumu, ja tiek konstatēti Pretendenta izslēgšanas apstākļi, kas noteikti nolikumā;
      3. piedāvājumu noformējuma pārbaudē, piedāvājumu atbilstības pārbaudē, pretendentu kvalifikācijas pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai
      4. Pieprasīt, lai Pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai. Saņemot uzaicinājumu sniegt šādu informāciju, Pretendentam tā jāiesniedz Komisijas noteiktajā termiņā.
      5. Pieprasīt Pretendentam uzrādīt dokumenta oriģinālu, ja Komisijai rodas šaubas par iesniegtās dokumenta kopijas autentiskumu.
      6. Pieņemt motivētu lēmumu piešķirt Iepirkuma līguma slēgšanas tiesības, izbeigt vai pārtraukt Iepirkumu, neizvēloties nevienu piedāvājumu.
   2. Komisijai ir pienākumi:
      1. Nodrošināt visiem ieinteresētajiem piegādātājiem pieejamību informācijai par izdarītajiem grozījumiem nolikumā un sniegto papildu informāciju par nolikumu.
      2. Pēc ieinteresētā piegādātāja pieprasījuma sniegt papildu informāciju par nolikumu.
      3. Atlasīt Pretendentus un vērtēt to iesniegtos piedāvājumus saskaņā ar Publisko iepirkumu likumu un nolikumu.
      4. Piedāvājumu izvērtēšanas laikā līdz Iepirkuma rezultātu paziņošanai nesniegt informāciju par piedāvājumu vērtēšanas procesu.
      5. Triju darba dienu laikā vienlaikus informēt visus Pretendentus par Komisijas pieņemto lēmumu attiecībā uz Iepirkuma līgumu slēgšanu, nosūtot informāciju uz pretendenta Apliecinājumā norādīto faksa numuru, elektroniskā pasta adresi (izmantojot drošu elektronisko parakstu), korespondences adresi vai nododot personiski.
2. **PRETENDENTA TIESĪBAS UN PIENĀKUMI**
   1. Pretendentam ir tiesības:
      1. Līdz piedāvājumu iesniegšanas termiņa beigām grozīt vai jebkurā Iepirkuma posmā atsaukt iesniegto piedāvājumu pilnībā vai daļēji, rakstiski par to paziņojot Iepirkumu komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums, papildus uz aploksnes norādot attiecīgi „PIEDĀVĀJUMA GROZĪJUMI” vai „PIEDĀVĀJUMA ATSAUKUMS”;
      2. Pieprasīt papildu informāciju par nolikumu, ievērojot šī Nolikuma noteikumus;
   2. Pretendenta pienākumi:
      1. Sagatavot un iesniegt piedāvājumu atbilstoši nolikuma noteikumiem, ievērot Pasūtītāja norādījumus attiecībā uz nolikumam pievienotām paraugformām. Gadījumā, ja Pretendents konstatē pretrunas nolikumā, par to Pretendentam ir vēlams informēt Pasūtītāju un lūgt skaidrojumu.
      2. Nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt.
      3. Pasūtītāja noteiktajā termiņā sniegt atbildes uz Iepirkumu komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus.
      4. Segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem.
      5. Līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par Iepirkumu Pasūtītāja mājas lapā internetā.
      6. Saņemot uzaicinājumu slēgt Iepirkuma līgumu, Pasūtītāja uzaicinājumā norādītajā termiņā , noslēgt Iepirkuma līgumu.
3. **PIELIKUMI:**

1. pielikums. Pieteikums

2. pielikums. Apliecinājums

3. pielikums. Pretendenta pieredzes apraksts

4. pielikums. Informācija par pretendenta apakšuzņēmējiem

5. pielikums Apliecinājums par videi draudzīga izlietotā iepakojuma apsaimniekošanu

6. pielikums Pārtikas produktu piegādes attālumu saraksts

7. pielikums Apliecinājums par sezonālu pārtikas produktu piegādi

8. pielikums Tehniskais un finanšu piedāvājums

9. pielikums. Iepirkuma līguma projekts

Iepirkumu komisijas priekšsēdētājs Uģis Fjodorovs